Μιχάλης Γαυγιωτάκης

Ο Μιχάλης Γαυγιωτάκης (Ηράκλειο, 1961) είναι Έλληνας πολιτικός, πρόεδρος του κόμματος Εθνική Συσπείρωση - Πατριωτική Ριζοσπαστική Ορμή Νίκης από τον Ιούλιο του 2024. Eίναι ανεξάρτητος βουλευτής Ηρακλείου, εκλεγμένος με τους Σπαρτιάτες.

 Βιογραφικό 
Γεννήθηκε στο Ηράκλειο της Κρήτης το 1961. Τη δεκαετία του 1980 ασχολήθηκε με το μπόντι μπίλντινγκ συμμετέχοντας σε διαγωνισμούς, ενώ το 1985 κατέκτησε τον τίτλο του «Μίστερ Κρήτη». Έχει λάβει μέρος στους αγώνες Μίστερ Ελλάς.Vouliwatch: Γαυγιωτάκης ΜιχαήλΜιχάλης Γαυγιωτάκης: Ο πρώην Μίστερ Κρήτη, βουλευτής με τους «Σπαρτιάτες» – Η οπλοκατοχή και τι έλεγε για την Χρυσή Αυγή

Από το 1985 και μετά ασχολήθηκε με την πολιτική και τα κοινά με τη Νέα Δημοκρατία.Και τώρα πείτε μας ποιος έφερε τους Σπαρτιάτες στη Βουλή; Το 2014 συμμετείχε στην Ένωση για την Πατρίδα και τον Λαό του Βύρωνα Πολύδωρα και διετέλεσε εκπρόσωπος Τύπου του κόμματος.Μιχάλης Γαυγιωτάκης: Από το πλευρό του Βύρωνα Πολύδωρα... στους “Σπαρτιάτες”! Στις βουλευτικές εκλογές του 2019 υπήρξε υποψήφιος βουλευτής Ηρακλείου με την Ελληνική Λύση, ωστόσο δεν εξελέγη.Υπουργείο Εσωτερικών: Εθνικές εκλογές Ιούλιος 2019 - Εκλογική περιφέρεια Ηρακλείου

Το 2023 αποχώρησε από την Ελληνική Λύση και στις εκλογές του Ιουνίου του 2023 έθεσε υποψηφιότητα με τους Σπαρτιάτες και εξελέγη βουλευτής Ηρακλείου.Βουλή των Ελλήνων - Διατελέσαντες βουλευτές από τη Μεταπολίτευση ως σήμερα: Μιχαήλ Γαυγιωτάκης

Τον Ιούνιο του 2024, ανεξαρτητοποιήθηκε από τους Σπαρτιάτες. Τον ίδιο μήνα ίδρυσε στο Γάζι Ηρακλείου το κόμμα Εθνική Συσπείρωση - Πατριωτική Ριζοσπαστική Ορμή Νίκης και ανέλαβε την προεδρία του. Στην συνέχεια όρισε στην θέση του αντιπροέδρου του κόμματος τον βουλευτή Αχαΐας Γιώργο Ασπιώτη που είχε ανεξαρτητοποιηθεί από τους Σπαρτιάτες. Ο Γαυγιωτάκης και ο Ασπιώτης υπερψήφισαν τον προϋπολογισμό του 2025.
 Παραπομπές 

 Πηγές 
 Vouliwatch: Γαυγιωτάκης Μιχαήλ
 Βουλή των Ελλήνων - Διατελέσαντες βουλευτές από τη Μεταπολίτευση ως σήμερα: Μιχαήλ Γαυγιωτάκης

Κατηγορία:Έλληνες αρχηγοί κομμάτων
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τους Σπαρτιάτες
Κατηγορία:Πολιτικοί της Νέας Δημοκρατίας